Diari Oficial de la Generalitat Valenciana


Sumari del DOGV 3881, del 20-11-2000 (2000/9235)

DECRET 169/2000, de 14 de novembre, del Govern Valencià, pel qual s'accepta la cessió gratuïta de la propietat de l'immoble de 925,5 m2 de superfície, situat a Almussafes, en el carrer Santa Creu, núm. 4, destinat a centre de salut, realitzada per l'ajuntament d'aquest municipi.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3881

Data del DOGV
:   20-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/9235


Data del document
:   14-11-2000

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Almussafes
    * propietat immobiliària
    * cultura regional

DECRET 169/2000, de 14 de novembre, del Govern Valencià, pel qual s'accepta la cessió gratuïta de la propietat de l'immoble de 925,5 m2 de superfície, situat a Almussafes, en el carrer Santa Creu, núm. 4, destinat a centre de salut, realitzada per l'ajuntament d'aquest municipi. [2000/X9235]
  
L'Ajuntament d'Almussafes, en sessió plenària del dia 2 de març de 2000, acordà la cessió gratuïta a la Generalitat Valenciana de l'immoble de la seua propietat, de 925,5 m2 de superfície, situat al carrer Santa Creu, núm.4, d'aquesta població.
  
A proposta de la Conselleria de Sanitat, s'iniciaren els tràmits legals oportuns per a l'acceptació i formalització de la cessió gratuïta de l'immoble.
  
La cessió es realitza amb la finalitat de destinar l'immoble a la construcció d'un centre de salut.
  
L'article 20 de la Llei 3/1986, de 24 d'octubre, de Patrimoni de la Generalitat Valenciana, estableix que la Generalitat podrà adquirir béns i drets pels títols reconeguts per l'ordenament jurídic, i l'article 22 d'aquesta llei atribueix la competència per a l'acceptació de donacions al Govern Valencià.
  
Per això, a proposta del conseller d'Economia, Hisenda i Ocupació, i amb la deliberació prèvia del Govern Valencià, en la reunió del dia 14 de novembre de 2000,
  
DECRETE
  
Article 1
  
Acceptar la cessió gratuïta, realitzada per l'Ajuntament d'Almussafes, de la propietat de l'immoble de 925,5 m2 de superfície, situat al carrer Santa Creu, núm. 4, d'aquesta població, que confronta: nord, carrer Santa Creu; sud, plaça del País Valencià, Francisco Fernández Luján i Salvador Esquer Ruiz; est, Baltasar Girona Carbonell, i oest, Joaquín Solá Bisbal.
  
Consta inscrito en el Registre de la Propietat de Sueca al tom 1.653, llibre 97, foli 35, finca 6.361, inscripció 1a, amb una superfície de 1.001,9 m2.
  
Referència cadastral: 3328602YJ2532G.
  
Article 2
  
La cessió gratuïta realitzada per l'Ajuntament d'Almussafes s'efectua amb la condició de destinar l'immoble a la construcció d'un centre de salut.
  
Article 3
  
Elevar a escriptura pública la cessió i acceptació de l'immoble, totes les despeses d'aquesta seran a càrrec de la Generalitat Valenciana.
  
Article 4
  
L'immoble acceptat s'haurà d'incorporar a l'Inventari General de Béns i Drets de la Generalitat Valenciana i inscriure's al seu nom en el Registre de la Propietat.
  
Disposició final
  
La Conselleria d'Economia, Hisenda i Ocupació durà a terme els tràmits necessaris per a fer efectiu el que disposa aquest decret.
  
València, 14 de novembre de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,